# data[].attributes.body
Prima lucrare de artă care ar putea fi considerată un selfie este tabloul Autoportret într-o oglindă convexă (imaginea 1), realizat în jurul anului 1524 de pictorul italian Parmigianino. Primul autoportret fotografic a fost făcut însă în 1839 (imaginea 2) de către Robert Cornelius, chimist amator și fotograf din Philadelphia. Acesta a pus filmul în aparatul de fotografiat, a scos capacul obiectivului și a rămas nemișcat aproximativ 15 minute.

# data[].attributes.custom_properties.Cs8XWEaw
Care este prima lucrare de artă care ar putea fi considerată un selfie?

# data[].attributes.custom_properties.oC0n6V7U
Cu ce scop crezi că a fost scris acest text?

# data[].attributes.custom_properties.ucoK_P-Y
Când, cum și de cine a fost făcut primul autoportret fotografic?

# data[].attributes.body
În 2003, la Mobile World Congress de la Barcelona era prezentat telefonul Sony Ericsson Z1010, ce urma să ajungă pe piață în anul următor – fiind primul model 3G al companiei, cu o cameră frontală VGA gândită pentru apeluri video. Producătorii sperau să ofere o alternativă la video-call-urile de pe Skype făcute pe computer. În 2010, când Steve Jobs prezenta iPhone 4 -primul iPhone cu cameră frontală, dar nici aceasta nu era, gândită pentru selfie-uri. De pe scenă, Steve Jobs a făcut primul apel FaceTime către „Jony” Ive, Chief Design Officer la Apple, un apel cu repetiție, în care imaginea s-a blocat – arătând pentru un moment, un alt viitor pentru camera frontală: selfie-urile.

# data[].attributes.custom_properties.Cs8XWEaw
Care era scopul inițial al camerei frontale?

# data[].attributes.custom_properties.oC0n6V7U
Cu ce scop crezi că a fost scris acest text?

# data[].attributes.custom_properties.ucoK_P-Y
Care a fost prima manifestare a viitorului „selfie”?

# data[].attributes.body
Cuvântul selfie, provenit din limba engleză, a fost folosit prima dată în 2002, într-un comentariu postat pe un forum de Nathan Hope, un australian care a numit astfel o fotografie pe care și-a făcut-o singur. Cuvântul selfie a început să fie folosit din ce în ce mai des, așa că editorii Dicționarelor Oxford l-au declarat în 2013 cuvântul anului și l-au inclus în lucrările lor, definindu-l ca „fotografie pe care cineva și-o face sieși, de obicei cu un smartphone sau cu o cameră web, fotografie distribuită apoi pe rețelele de socializare”.

Inclus în ediția din 2016 a Dicționarului explicativ al limbii române, selfie apare cu sensul de „fotografie pe care o persoană și-o face sieși cu un dispozitiv digital”.

# data[].attributes.custom_properties.oC0n6V7U
Cu ce scop crezi că a fost scris acest text?

# data[].attributes.custom_properties.ucoK_P-Y
Când a fost introdus cuvântul selfie în Dicționarul explicativ al limbii române?

# data[].attributes.body
Facebook-ul, twitterul, instagramul și snapchat-ul abundă cu o compoziție similară: un chip sau mai multe, o parte din bust și un segment de braț sau un selfie-stick. Conform unor studii efectuate de Brigham Young University, persoanele care își fac selfie-uri în mod frecvent pot fi împărțite în trei categorii:

comunicatorii: persoane care își distribuie fotografiile pentru a provoca dezbateri ca formă de socializare;

vanitoșii: persoane obsedate de propria imagine și pe care și-o controlează frecvent;

autorii de biografii: persoane care vor să studieze cum evoluează în timp, selfie-urile fiind pentru acestea o formă de auto-descoperire.

# data[].attributes.custom_properties.Cs8XWEaw
Care sunt cele mai populare rețele sociale pentru publicarea selfie-urilor?

# data[].attributes.custom_properties.oC0n6V7U
Cu ce scop crezi că a fost scris acest text?

# data[].attributes.custom_properties.ucoK_P-Y
Care sunt categoriile de persoane care își fac selfie-uri în mod frecvent?